
ABSTRAK 

Antara mukjizat al-Quran ialah ketinggian bahasa yang dimiliki. Salah satu cara penerangan al- 
Quran adalah melalui metafora ataupun ayat amthal. Ayat amthal berfungsi untuk mendekatkan 
kefahaman al-Quran kepada pembaca. Ulama Islam telah menghasilkan penulisan yang khusus 
mengenai amthal Quran menunjukkan kepada kepentingannya dalam disiplin ilmu tafsir al-Quran. 
Terjemahan al-Quran berbahasa Melayu telah bermula sejak abad ke-17. Terjemahan al-Quran 
memerlukan kepada penterjemah untuk menguasai ilmu-ilmu tafsir al-Quran termasuk amthal al- 
Quran. Tujuan kajian adalah untuk menganalisis terjemahan ayat amthal ke bahasa Melayu 
Indonesia. Kajian ini merujuk kepada Terjemahan al-Quran yang hasil karya Prof. Dr. Mahmud 
Yunus. Kajian dijalankan menerusi perbandingan antara terjemahan tafsir Mahmud Yunus dengan 
kefahaman ayat amthal menurut Abd al-Nasir al-Sa’di menerusi kitabnya Taislr al-Karlm al- 
Rahman dan Ibn Asyur menerusi kitabnya al-Tahrlr wa al-Tanwir Kajian ini berbentuk kajian 
kualitatif menggunakan metode analisis deduktif dan metode perbandingan. Kajian mendapati 
Mahmud Yunus mempunyai metode yang baik dalam penjelasan metafora al-Quran dengan 
menggunakan tafsiran tambahan dalam kurungan dan juga komentar tambahan di nota kaki. 
Namun terdapat juga tempat di mana Mahmud Yunus hanya menterjemahkan metafora al-Quran 
secara literal tanpa penjelasan tambahan. 

Kata Kunci: Amthal al-Quran, Terjemahan al-Quran, Mahmud Yunus. 


PENGENALAN 

Usaha menterjemah al-Quran dan mentafsirnya telah bermula sejak abad ke-17. Terdapat tulisan- 
tulisan yang dihasilkan tetapi tidak dicetak malah kebanyakannya sudah lenyap dan tidak dapat 
dikesan. Syeikh Abdul Malik, T ok Pulau Manis adalah antara tokoh terawal dari T anah Melayu yang 
melibatkan diri dalam penulisan tafsir melalui usahanya menyalin kitab Tarjuman aI-Mustafid 
karya Abdul Rauf al-Sengkeli, namun manuskrip salinannya telah lenyap. Usaha ini diteruskan oleh 
Tok Kenali apabila beliau bersama sekumpulan pentafsir telah menterjemahkan Tafsir Ibn Kathir. 
Kemudian pada abad ke-20, usaha mentafsir dan menterjemah al-Quran ke bahasa Melayu mula 
mendapat sambutan di kalangan para pentafsir Melayu. (Abdullah, 2009). 


Terjemahan al-Quran ke dalam bahasa lain memerlukan kepada ilmu yang tinggi dalam bidang al- 
Quran dan juga bahasa yang ingin diterjemahkan kepadanya. (al-Dhahabi, n.d, Husain, 2006). 
Antara bentuk ayat yang terdapat di dalam al-Quran ialah ayat amthal. Ayat amthal merupakan 
ayat yang membuat perbandingan antara satu perkara dengan perkara yang lain. Ia merupakan 

salah satu gaya bahasa al-Quran yang tinggi yang memerlukan kepada pengamatan yang lebih 
mendalam. Fahaman yang literal terhadap ayat amthal dikhuatiri tidak bertepatan dengan maksud 
ayat yang sebenar. Oleh kerana itu, para ulama Islam telah menulis beberapa karya untuk 
mentafsirkan ayat-ayat tersebut agar maksud ayat yang sebenar dapat difahami oleh pembaca. 
Menurut al-Zurqani, terjemahan al-Quran merupakan satu usaha menjelaskan kesemua 
pemahaman lafaz al-Quran dan tujuan utamanya ( maqasid ) dalam bahasa selain bahasa Arab (al- 
Zurqani,1367). Dalam usaha menterjemahkan al-Quran, penterjemah akan berhadapan dengan 
ayat amthal. Oleh kerana ayat amthal memerlukan kepada pengamatan yang lebih dalam mencapai 
maksud perumpamaan maka kajian ini dilaksanakan untuk melihat bagaimana terjemahan ayat 
amthal dibuat di dalam tafsir berbahasa Melayu. Kajian ini memilih tafsir Quran Karim karya Prof 
Dr. Mahmud Yunus. Gaya dan terjemahan beliau terhadap ayat amthal akan dianalisis dengan 
tujuan untuk menilai sejauh mana ketepatan terjemahan mereka dengan pemahaman ayat amthal 
di sisi ulama tafsir. 

1 PROF H. MAHMUD YUNUS DAN TAFSIR QURAN KARIM. 

Mahmud Yunus dilahirkan di sebuah desa yang bernama Sungayang, Batusangkar, Sumatera Barat, 
pada hari Sabtu pada 10 Februari 1899M bersamaan 30 Ramadhan 1361H.11 Beliau berasal 
daripada keluarga sederhana di mana ayah beliau adalah seorang petani biasa. Namun demikian, 
bapa beliau merupakan seorang tokoh agama yang cukup masyhur ketika itu di sana.Bapa beliau 
bernama Yunus bin Incek dari suku Mandailing dan menjadi tenaga pengajar atau guru di surau 
yang kelolaan beliau sendiri. Ibu beliau bernama Hafsah binti M Thahir dari suku Chaniago. 
Moyang beliau dari pihak sebelah ibu, adalah seorang ulama besar di Sunggayang Batusangkar 
yang bernama Muhammad Ali atau masyhur dengan gelaran Tuangku Kolok.12 Beliau telah 
menerima pendidikan agama sejak kecil lagi di samping minat beliau yang tinggi dalam pengajian 
agama. Ketika berusia 7 tahun, beliau telah belajar membaca al-Quran di bawah bimbingan datuk 
beliau iaitu M. Thahir (Engku Gadang). Setelah tamat pembelajaran al-Quran, Mahmud Yunus 
menggantikan datuknya sebagai guru. Mahmud Yunus merupakan graduan Madras School yang 
diasaskan oleh H . Mummad Thaib Umar. Pemikiran Mahmud Yunus terbentuk hasil didikan H. M 
Thaib Umar. (Khader Ahmad et. al 2012). Di dalam bidang penulisan, Mahmud Yunus telah 
menghasilkan tidak kurang daripada 49 buah karya berbahasa Indonesia dan 26 buah karya 
berbahasa 'Arab. Sebahagian daripada karya tersebut ada yang dicetak dalam tulisan Jawi. (Khader 
Ahmad et.al., 2012) 

Selain dari bidang penulisan, Mahmud Yunus juga melibatkan diri dalam dunia politik. Beliau turut 
serta dalam memperjuangkan dan mempertahankan kemerdekaan Republik Indonesia (RI). Pada 
tahun 1943 beliau telah dipilih sebagai Penasihat Residen dan mewakili Majlis Islam Tinggi. 
Manakala pada tahun yang sama juga beliau menjadi anggota Chu Sangi Kai juga sebagai Penasihat 
Residen. 

Tafsir Qur'an Karim adalah sebuah karya tafsir yang ringkas berbahasa Indonesia yang ditulis 
menggunakan tulisan Rumi. Menurut Mahmud Yunus, Tafsir Quran Karim merupakan hasil 
penyelidikannya selama kurang lebih 53 tahun, yaitu sejak penulisnya berusia 20 tahun hingga 73 
tahun. Dalam tempoh ini, Mahmud Yunus menghadapi tentangan dari pelbagai pihak agar 
usahanya dihentikan. Dua ulama besar dari Yogyakarta dan Jatinegara, pernah melakukan protes 
tertulis agar apa yang diusahakan Mahmud Yunus dihentikan. Protes itu disampaikan kepada 

Menteri Agama (Wahid Hasyim) dan Presiden Republik Indonesia ketika itu (Soekarno). Namun, 
ianya tidak mematahkan keteguhan Mahmud Yunus (Iskandar, 2010). Mahmud Yunus mula 
menterjemahkan al-Quran ke dalam Indonesia sejak 1922. Namun, usaha awal ini dilakukan 
melalui tulisan dalam majalah untuk bacaan orang ramai. Dari itu, ia telah diterbitkan secara 
berkala melalui beberapa siri. Walaupun demikian, usaha ini tergendala seketika apabila Mahmud 
Yunus menyambungkan pengajian beliau di Mesir pada tahun 1924M. Usaha ini tergendala selama 
11 tahun sehingga beliau menamatkan pengajian di sana pada bulan Ramadan 1354H/ Disember 
1936M dan pulang ke Indonesia semula. Apabila telah pulang ke Indonesia, beliau berusaha untuk 
menyambung semula usaha pentafsiran yang telah ditinggalkan selama 11 tahun itu (Khader 
Ahmad, 2012). Dalammenulistafsirini, MahmudYunus telah menerima bantuan dari H.M.K. Bakry 
dan H. Ilyas Mohammad Ali. H. Ilyas membantu beliau dalam menulis Juz 4 manakala H.M.K Bakry 
membantu dalam terjemahan Juz 7 sehingga Juz 18 (M. Amursid, 2015). Tafsir Quran Karim telah 
disempurnakan oleh penyusun pada bulan April tahun 1938M dan dikeluarkan dengan terbitan 
pertama pada 21 Rabi"ul Awal 1357H bersamaan 21 Mei 1938M. 


2 AYAT AMTHAL 


Al-Amthal (J4WI) merupakan kata jama’ kepada Al-Misl (Jid') membawa maksud ‘seperti’ atau 
‘umpama’. Al-Qattan memberikan takrifan terhadap a mthal al-Quran: Mathal di dalam al-Quran 
ialah ungkapan suatu makna dalam bentukyang indah, ringkas, dan memberi kesan di dalam jiwa; 
sama ada kalimah itu dalam bentuk tashblh (perumpamaan) atau ungkapan bebas. (al-Qattan, 
2000, p. 292). 


Jenis Ayat Amthal 

Terdapat tiga jenis amthal di dalam al-Quran: 


Amthal Musarrahah (Perumpamaan yang jelas) 

Amthal Musarrahah merupakan perumpamaan yang menggunakan perkataan mathal 
(perumpamaan/perbandingan) atau apa-apa perkataan yang merujuk kepada perumpamaan 
atau perbandingan. Contohnya ayat al-Baqarah 2:17 dan al-Ra’d 13:17. 


W j 








Perbandingan hal mereka [golonganyang munafik itu) samalah seperti orangyang menyalakan 
api; apabila api itu menerangi sekelilingnya, (tiba-tiba) Allah hilangkan cahaya (yang menerangi) 
mereka dan dibiarkannya mereka dalam gelap-gelita, tidak dapat melihat (sesuatu pun). (al- 
Quran. Al-Baqarah. 2:17) 


\j j\ ‘JU- s-liol jUl j <u!p j aAj f bf) I(J>l) luajj ll JjJJL aSjjI cjJl &U jLjjJl Ca \ y, 

Dia menurunkan air (hujanj dari langit, lalu membanjiri tanah-tanah lembah (dengan airnya) 
menurut kadarnya yang ditetapkan Tuhan untuk faedah makhlukNya, kemudian banjir itu 
membawa buih yang terapung-apung dan dari benda-benda yang dibakar di dalam api untuk 
dijadikan barang perhiasan atau perkakas yang diperlukan, juga timbul buih seperti itu. 
Demikianlah Allah memberi misal perbandingan tentang perkara yang benar dan yang salah. 
Adapun buih itu maka akan hilang lenyaplah ia hanyut terbuang, manakala benda-benda yang 
berfaedah kepada manusia maka ia tetap tinggal di bumi. Demikianlah Allah menerangkan misal- 
misalperbandingan. (al-Quran. Al-Ra’d 13:17). 


Amthal Kaminah 

Amthal Kaminah merujuk kepada ayat yang tidak menggunakan perkataan atau yang seumpama 
dengannya, tetapi ia memberi makna yang indah dalam bentuk yang padat dan mempunyai impak 
yang tersendiri apabila dipindahkan kepada ayat yang serupa dengannya. Sebagai contoh, 
perumpamaan mutiara kata "sebaik-sebaik perkara adalah kesederhanaan". Kata-kata ini 
diungkapkan menerusi beberapa ayat al-Quran dalam bentuk yang berbeza. Antara ayat tersebut 
ialah pada surah al-Baqarah 2:68 dan al-Furqan 25: 67. 


✓ 9 } O ^ | 




Mereka menjawab: "Mohonkanlah kepada Tuhanmu untuk kami, agar Dia menerangkan kepada 
kami, sapi betina apakah itu."Musa menjawab: "Sesungguhnya Allah berfirman bahwa sapi betina 
itu adalah sapi betina yang tidak tua dan tidak muda; pertengahan antara itu; maka kerjakanlah 
apayang diperintahkan kepadamu". (al-Quran. Al-Baqarah. 2:68) 






Dan juga mereka (yang diredhai Allah itu ialah) yang apabila membelanjakan hartanya, tiadalah 
melampaui batas dan tiada bakhil kedekut dan (sebaliknya) perbelanjaan mereka adalah betul 
sederhana di antara kedua-dua cara (boros dan bakhil) itu. (al-Quran. Al-Furqan. 25:67) 


Amthal al-Mursalah 

Amthal al-mursalah ialah ayatyang diletakkan tanpa menggunakan lafaz tashblh secara jelas, tetapi 
ayat-ayat tersebut berfungsi sebagai ayat mathal. Antara ayat-ayat yang termasuk di bawah 
kategori ini surah al-Kahfi 18: 99 dan al-Hajj 22: 73. 




Dan Kami biarkan mereka pada hari itu (keluar beramai-ramai) bercampur-baur antara satu 
dengan yang lain dan (kemudiannya) akan ditiup sangkakala, lalu Kami himpunkan makhluk- 
makhluk seluruhnya di Padang Mahsyar. (al-Quran. Al-Kahf 18:99). 

vr JJllaJl odLjs 


(Kedua-duanya lemah belaka), lemah yang meminta (dari mendapat hajatnya) dan lemah yang 
diminta (daripada menunaikannya). (al-Quran. Al-Hajj. 22:73) 

3 FUNGSI AYAT AMTHAL 

Kewujudan ayat amthal seperti di atas menunjukkan penggunaan ilmu bahasa Arab yang terdapat 
di dalam al-Quran adalah di tahap tertinggi. Ayat amthal berfungi untuk mendekatkan kefahaman 
al-Quran kepada pendengar/pembacanya dengan menggunakan perkara-perkara yang dikenali 
ataupun dirasai oleh mereka. Ayat amthal mampu memberikan gambaran sesuatu berita ghaib 
dengan menggunakan realiti semasa. Ini dapat dilihat pada gambaran al-Quran mengenai golongan 
yang mengamalkan riba; Orang-orangyang makan (mengambil) riba tidak dapat berdiri melainkan 
seperti berdirinya orang yang kemasukan setan lantaran (tekanan) penyakit gila. (al-Quran. Al- 
Baqarah 2:275). Ayat amthal juga mampu membangkit perasaan benci pembaca/pendengar 
terhadap sesuatu perkara. Sebagai contoh surah al-A’raf 7:175-176; Dan bacakanlah kepada 
mereka (wahai Muhammad), khabar berita seorang yang kami beri kepadanya (pengetahuan 
mengenai) ayat-ayat (Kitab) Kami, kemudian dia menjadikan dirinya terkeluar dari mematuhinya, 
lalu dia diikuti oleh Syaitan (dengan godaannya), maka menjadilah dari orang-orang yang sesat. 
176. Dan kalau Kami kehendaki nescaya Kami tinggikan pangkatnya dengan (sebab mengamalkan) 
ayat-ayat itu. Tetapi dia bermati-mati cenderung kepada dunia dan menurut hawa nafsunya; maka 
bandingannya adalah seperti anjing, jika engkau menghalaunya: Dia menghulurkan lidahnya 
termengah-mengah dan jika engkau membiarkannya: Dia juga menghulurkan lidahnya termengah- 
mengah. Demikianlah bandingan orang-orang yang mendustakan ayat-ayat Kami. Maka 
ceritakanlah kisah-kisah itu supaya mereka berfikir. (al-Quran. Al-A’raf 7:175-176). Pendek kata, 
ayat amthal berfungi untuk membangkitkan perasaan tertentu terhadap sesuatu perkara di dalam 
hati pembaca/pendengar al-Quran. 


4 AYAT A MTHAL DI DALAM TAFSIR QURAN KARIM. 

Kajian ini menganalisis beberapa ayat amthal di dalam al-Quran berserta terjemahan Mahmud 
Yunus. Seterusnya kajian akan membuat perbandingan terjemahan tersebut dengan tafsiran para 
ulama tafsir. Kajian ini menjadikan Tafsir al-Sa’di dan Tafsir Ibn 'Ashur sebagai sandaran dalam 
memahami ayat amthal. 


4.1 Al-Baqarah: 17 


\ V Y ; ..... : c—Jlii (3 aJII jJji- b» Llii lOjb 

jjpj/^Jl (jA 3 |jjlO^ ''■■JAsjj : ..... : c—jiis jLjOJl _jl ^ A Y J 

5S1T iii jlj i^is fi>\ Tsij aj ip 3 p jioi jjs\ \ <\ jL J- %f\j ojJt jjo- 

Y . OoJ O f jp. jl ^313 cJiaJ 

Terjemahan Mahmud Yunus m/s 5: 

17. Umpama mereka itu seperti orang yang menyalakan api, tatkala bercahaya dikelilingnya, 
dihilangkan Allah cahaya itu dan ditinggalkanNya mereka dalam gelap gulita, tiada melihat suatu 
apapun.18. Mereka (seolah-olah orangyang) pekak, bisu dan buta; dengan keadaan itu mereka tidak 
dapat kembali (kepada kebenaran). 19. Atau (bandingannya) seperti (orang-orang yang ditimpa) 
hujan lebat dari langit, bersama dengan gelap-gelita dan guruh serta kilat; mereka menyumbat 
jarinya ke dalam telinga masing-masing dari mendengar suara petir, kerana mereka takut mati. 
(Masakan mereka boleh terlepas), sedang (pengetahuan dan kekuasaan) Allah meliputi orang-orang 
yang kafir itu. 20. Kilat itu pula hampir-hampir menyambar (menghilangkan) penglihatan mereka; 
tiap-tiap kali kilatitu menerangi mereka (dengan pancarannya), mereka berjalan dalam cahayanya. 
Dan apabila gelap menyelubungi mereka, berhentilah mereka (menunggu dengan bingungnya). Dan 
sekiranya Allah menghendaki, nescaya dihilangkanNya pendengaran dan penglihatan mereka; 
sesungguhnya Allah Maha Kuasa atas tiap-tiap sesuatu. 

* Orang-orang munafiq, yaitu orang yang pada lahirnya beriman kepada Allah dan hari yang 
kemudian tetapi sebenarnya mereka masih tetap dalam kekafiran. Mereka ini hendak menipu 
Allah dan orang-orang yang beriman. Kalau mereka diberi nasihat dan peringatan, mereka tiada 
mahu menerimanya, Orang-orang munafiq itu dalam keraguan Sebenarnya mereka itu mendengar 
petunjuk Qur’an sebagai suluh yang menerangi hatinya. Tapi karena mereka dipengaruhi oleh 
kebiasaan mereka maka petunjuk itu tiadalah diturutnya. Seolah-olah mereka, waktu ada dalam 
cahaya petunjuk Qur’an itu, mereka kembali ke dalam gelap gulita juga. Mereka itu enggan 
mendengarkan Qur’an, sehingga mereka menutup telinga dengan anakjari mereka sendiri, supaya 
jangan kedengaran. Seolah-olah hal mereka, sama dengan orang yang menutup telinga dengan 
anak jarinya, waktu hari hujan lebat, yang disertai oleh petir dan kilat. Mereka itulah orang-orang 
yang sesat sebagaimana tersebut diakhir al-Fatihah. 227 


ANALISIS 

Berdasarkan kepada tafsiran al-Sa’di, surah al-Baqarah 2:17 merujuk kepada golongan orang 
munafiq. Orang munafiq merupakan mereka yang menzahirkan Islam tetapi pada hakikatnya hati 
mereka penuh dengan sifat kufr. Mereka memperoleh keamanan selama mana mereka hidup 
bersama orang Islam oleh kerana keislaman yang mereka tunjukkan. Mereka dilayani dengan 
layanan orang islam, di mana darah mereka dan harta mereka terjaga. Namun, apabila mereka 
dimatikan Allah SWT, maka pada keadaan itu segala manfaat yang mereka lalui di dunia hasil dari 
lakonan mereka sebagai seorang muslim telah hilang. Saat kematian mereka akan menyaksikan 
segala jenis keresahan, kesedihan dan azab. Mereka akan melalui kehidupan ukhrawi yang penuh 
dengan kegelapan dari saat mereka di dalam kubur sehingga ke alam akhirat (Al-Sa’dl, 2002 m/s 
44). Ibn Asyur pula menjelaskan, bahawa metafora ini menjelaskan satu sifat yang terdapat pada 
golongan munafiqin ini, yaitu, golongan ini berada dalam keadaan berulang alik di antara antara 
iman dan kufur. Saat di mana mereka bersama Rasulullah SAW dan para sahabat SAW, mereka 


227 Temu bual dengan Ustadz H. Onrico Candra, Lc., M. Ud. (Setiausaha Program Tahfizh dan Tafhim al-Qur’an STAI 
PIQ Sumatera Barat). Padang pada 1 Februari 2019. 

menzahirkan cahaya islam dengan bersolat, bersedekah, berkata-kata dengan perkara yang baik, 
ketika ini seolah-olah cahaya keimanan terdapat pada diri mereka tapi pada hakikatnya ia adalah 
cahaya yang dipinjamkan kepada mereka sementara kerana tiada cahaya yang sebenar di dalam 
hati mereka. Dan apabila golongan ini, kembali berkumpul bersama yang sejenis dengannya, 
mereka kembali menunjukkan kekufuran, penipuan dan pendustaan. Di saat ini, Allah SWT 
menghilang cahaya yang mereka tunjukkan semasa bersama orang-orang beriman (Ibn 'Ashur, 
1984jilidlm/s 312-313). 

Al-Baqarah 19-20 pula menurut al-Sa’di, memberikan gambaran tentang bagaimana perlakuan 
orang munafiq terhadap al-Quran di mana mereka sangat membencinya sehingga mereka tidak 
sanggup untuk mendengarnya. Mereka benci dengan ayat-ayatNya dan meluat dengan janji-janji 
yang terkandung di dalam al-Quran. Al-Quran menggambarkan keadaan ini dengan menggunakan 
perumpamaan seseorang yang di berada bawah hujan yang tiba-tiba mendengar guruh, maka dia 
akan menutup telinganya, maka begitu juga orang munafiq di mana mereka juga akan menutup 
telinga mereka dengan jari-jari agar mereka tidak mendengar al-Quran (Al-Sa’dl, 2002 m/s 44). 
Ibn 'Asyur pula menjelaskan hujan mewakili al-Quran, kegelapan pula mewakili ketakutan orang 
munafiqin seperti orang yang ketakutan di dalam kegelapan malam disebabkan wujudnya awan 
yang menghalang cahaya bintang dan bulan. Guruh mewakili ancaman dan tegahan al-Quran dan 
kilat pula mewakili cahaya yang terhasil daripada mengikut petunjuk al-Quran melalui tegahannya 
(Ibn 'Ashur 1984, vol. 1. pg. 317). 

Melihat kepada tafsiran Mahmud Yunus, beliau telah meletakkan komentar tambahan terhadap 
tafsiran ayat. Adapun jika hanya mencakupi dengan terjemahan, maka ianya tidak 
menggambarkan pemahaman dua metafora di atas tersebut. Namun melalui komentar tambahan 
ini, Mahmud Yunus telah menjelaskan bagaimana keadaan orang munafiqin yang berulang alik di 
antara keislaman dan kekufuran. Ini merujuk kepada metafora yang pertama dan ia juga adalah 
tafsiran yang dikemukakan oleh Ibn Asyur. Melalui komentar tambahan ini juga, Mahmud Yunus 
menyentuh mengenai tingkah laku orang munafiqin bilamana diperdengarkan al-Quran dan ini 
merujuk kepada metafora yang kedua. 

4.2. Al-Baqarah: 171 



Terjemahan Mahmud Yunus m/s 34. 

Misalnya orang-orang yang kafir itu, seumpama orang yang memanggil (hewan) yang tiada 
mendengar, kecuali seruan dan suara saja. (Mereka itu) pekak, bisu, dan buta, sedang mereka itu 
tiada memikirkan. 

ANALISIS 

Menurut al-Sa’di Surah al-Baqarah 2: 171 memberikan gambaran mengenai keadaan orang kafir 
yang mendengar al-Quran tetapi ingkar untuk menerima kebenarannya dan mengikutinya. Mereka 
ini diibaratkan oleh al-Quran sebagai binatang-binatang yang dipanggil pengembalanya. Binatang- 
binatang ini mendengar panggilan tersebut dan mengetahui apakah yang disuruh oleh 

pengembalanya, namun binatang-binatang tersebut tidak memahami dengan betul apa yang 
dimakudkan oleh pengembalanya secara teliti. Begitu juga orang kafir, apabila dibacakan al-Quran 
dan diberi peringatan, mereka tidak memahaminya dan menghayatinya dengan betul. Ibn Asyur 
menjelaskan, surah al-Baqarah 2: 171 boleh memberikan dua makna. Yang pertama: 
Perumpamaan Nabi SAW yang menyeru orang kafir ibarat seorang pengembala yang menyeru 
kambingnya yang tidak memahami dengan betul seruan tuannya. Yang kedua: Perumpamaan 
orang kafir yang berdoa pada berhala ibarat pengembala yang menyeru binatang ternakannya (Ibn 
'Ashur, 1984 vol. 2 p. 112). Melihat kepada terjemahan Mahmud Yunus, beliau memilih tafsiran 
yang pertama, yaitu pengembala adalah Nabi dan binatang ternakan merujuk kepada orang kafir 
yang ingkar kepada seruan Nabi SAW. 


4.3 Al-A'raf: 7:176 


'Jc. l)A I4L jt L o\ eJsL ’1 jULJi hj* ^jij VT Ji LU-t / 2 sdj 14 JJiLi jjj^ 

<t|> jg^il IjjjJJJl ^jJjJt 


Terjemahan Mahmud Yunus 

Jikalau Kami kehendaki, niscaya Kami tinggikan dia dengan ayat-ayat Kami itu, tetapi ia hendak 
tetap di bumi dan mengikut hawa nafsunya. Maka umpamanya sebagai anjing, jika engkau halau, 
diulurkannya juga lidahnya. Demikianlah umpamanya kaum, yang mendustakan ayat-ayat Kami. 
Sebab itu kissahkanlah kissah itu, mudah-mudahan mereka memikirkannya. 

ANALISIS 

Menurut al-Sa’di ayat ini menggambarkan betapa kuatnya keinginan orang kafir pada (harta) 
dunia , ( ibaratnya adalah seperti anjing, jika engkau menghalaunya: Dia menghulurkan lidahnya 
termengah-mengah dan jika engkau membiarkannya: Dia juga menghulurkan lidahnya termengah- 
mengah .): maksudnya: anjing sentiasa menghulurkan lidahnya pada setiap keadaan, dan manusia 
ini sentiasa berkeinginan terhadap dunia, satu keinginan yang secara sepenuh hati, di mana 
hajatnya terhadap dunia tidak akan dipenuhi. (Al-Sa’di, 2002 m/s 309) 

Ibn 'Ashur memberikan penjelasan yang agak berlainan dari al-Sa’di. Ibn Ashur menjelaskan 
bahawa ayat ini menggambarkan sifat orang yang menolak wahyu Allah SWT di kalangan 
musyrikin Mekah. Perbandingan mereka adalah seperti seekor anjing yang sentiasa menghulurkan 
lidahnya dalam semua keadaan, baik dalam keadaan ia dikejar oleh manusia ataupun dalam 
keadaan ia sedang berehat. Ibn 'Ashur menambah, golongan musyrikin Mekah yang menolak 
wahyu Allah SWT, ketika mana wahyu belum diturunkan dan Nabi SAW belum dibangkitkan, 
mereka bersusah payah untuk mencari agama yang sebenar agar mereka berada dalam kedudukan 
yang sama dengan Ahl Kitab dari segi ilmu dan kelebihan, tetapi mereka tidak menjumpainya. 
Namun apabila wahyu telah diturunkan dan Rasullah SAW telah diutuskan, mereka bersungguh- 
sungguh pula menolak wahyu tersebut. Ini adalah sama dengan keadaan anjing tersebut yang 

sentiasa berusaha untuk bernafas sehingga perlu menghulurkan lidah oleh kerana saluran 
pernafasannya yang sempit. (Ibn 'Ashur, 1984 vol. 9 m/s 177-179). 

Disini kita boleh lihat bahawa terdapat sedikit perbezaan di antara tafsiran al-Sa’di dan Ibn Ashur. 
Tafsiran al-Sa’di merujuk kepada keinginan orang kafir terhadap dunia, di mana keinginan mereka 
tidak pernah luntur seperti mana keadaan anjing yang sentiasa menghulurkan lidahnya. Adapun 
Ibn 'Ashur menjelaskan bahawa golongan musyrikin Mekah, mereka sentiasa berada dalam 
keadaan bersusah payah untuk mendapatkan sesuatu seperti seekor anjing yang sentiasa bersusah 
payah untuk bernafas oleh kerana saluran pernafasannya yang sempit yang memerlukan ia 
menghulurkan lidah untuk melancarkan pernafasannya. 

Terjemahan Mahmud Yunus lebih berbentuk umum dan tidak memberikan perincian dari segi 
apakah persamaan anjing yang menghulurkan lidahnya dengan golongan yang menolak wahyu 
Allah SWT. 

4.4 Al-Jumuah 62:5 


Y i5iT$ ai cib jUJ-T f jz 

o Jiil 


Terjemahan Prof. H. Mahmud Yunus m/s 829. 

Umpama orang-orang yang dipikulkan Taurat kepadanya (diberati, supaya mengamalkan isinya), 
kemudia mereka tiada memikulnya (mengikut perintahnya), adalah mereka seperti hemar (kuda 
beban) yang memikul kitab. (Itulah) sejahat-jahat contoh bagi kaumyang mendustakan ayat-ayat 
Allah, Allah tidak menunjuki kaumyang aniaya. 

* Umpama orang-orang yang memegang kitab Taurat, tetapi mereka tidak menurut peraturannya, 
ialah seperti kuda beban yang memikul buku-buku (kitab-kitab) diatas punggungnya. 
Sebagaimana kuda beban tidak mengambil faedah dari kitab-kitab yang dipikulnya, maka begitu 
pulalah orang-orang yang memegang kitab Taurat itu. Hal ini sama juga dengan orang-orang Islam 
yang memegang dan menaruh kitab Quran diatas rumahnya, tetapi mereka tidak mengerti 
membacanya dan tidak menurut peraturannya. Insyaflah, hai kaum Muslimin, janganlah 
hendaknya kita seperti kuda beban itu. Mudah-mudahan Allah menunjuki kita, amin!. 228 


ANALISIS 

Al-Sa’di menjelaskan bahawa Surah al-Jumuah 62: 5 menggambarkan keadaaan orang Yahudi yang 
mengaku beriman dengan Taurat, namun mereka tidak beriman dengan Nabi SAW sedangkan 
baginda SAW telah dikhabarkan kemunculannya di dalam kitab Taurat. Ibarat orang Yahudi 
tersebut adalah seperti keldai yang membawa kitab-kitab ilmu namun tidak membaca dan beramal 


228 Abdul Hafizh bin Abdullah, Sistem Pembelajaran dan Kaedah Hafalan yartg Efektif: Satu Kajian di Kualalumpur dan 
Terengganu, (T.t.: Universiti Teknologi Malaysia, 2005), h. 57. 

dengan kitab-kitab tersebut. Ibn 'Asyur menjelaskan bahawa orang Yahudi menganggap bahawa 
kedudukan mereka sebagai pembawa Taurat menunjukkan kelebihan mereka ke atas kaum yang 
lain. Maka Allah menyamakan mereka dengan keldai yang membawa buku. (Ibn 'Ashur, 1984 
vol.28 m/s 213) 

Melihat kepada terjemahan Mahmud Yunus terhadap ayat ini, kita boleh melihat bahawa 
terjemahan asas Mahmud Yunus pada ayat ini dilihat telah menjelaskan metafora yang dibuat 
Allah SWT. Penambahan tafsiran pada terjemahan asas yang diletakkan di dalam kurungan (...) 
menjelaskan maksud perbandingan tersebut. Bukan sekadar itu, Mahmud Yunus juga menambah 
tafsiran ayat yang diletakkan di ruang komentar yang dibuat di nota kaki. Mahmud Yunus bukan 
sahaja memberi penjelasan terhadap metafora, bahkan memberi peringatan kepada umat Islam 
agar jangan mengikut jejak langkah orang Yahudi dalam meninggalkan kitab Taurat. 


KESIMPULAN 

Hasil kajian pada tafsiran Mahmud Yunus dalam menjelaskan ayat Amthal di dalam al-Quran 
adalah seperti berikut: 

Di dalam beberapa ayat amthal, Mahmud Yunus menjelaskan ayat Amthal dengan baik. Beliau 
menggunakan komentar tambahan agar tafsiran pada metafora yang dibuat dapat difahami 
dengan baik oleh pembaca. Namun terdapat beberapa tempat di dalam al-Quran dimana Mahmud 
Yunus hanya mencakupi dengan terjemahan secara literal. Terjemahan sebegini tidak dapat 
memberi pemahaman metafora dengan baik kepada pembaca, bahkan ia memerlukan pembaca 
untuk merujuk kepada kitab-kitab lain untuk pemahaman yang lebih jelas. 

